ཁྲི་ཀ་ནི་མཚོ་སྔོན་ཁྲི་ཤོར་རྒྱལ་མོའི་ལྷོ་ཕྱོགས་སུ་གནས་པའི་མཚོ་ལྷོ་བོད་རིགས་རང་སྐྱོང་ཁུལ་གྱི་ཁོངས་སུ་གཏོགས་ཤིང་།ཆུ་བོ་ཆེན་པོ་གསེར་གྱི་མངལ་ལྡན་ཏེ་རྨ་ཀླུང་རིང་མོ་ས་དབྱིབས་ནོར་བུ་དགའ་འཁྱིལ་ལྟ་བུ་ལ་གཡས་སུ་ཕྱི་སྐོར་ནང་སྐོར་དུ་འབབ་པའི་ཁུགས་པའི་ནང་ངོས་སུ་ཆགས་ཡོད་ལ།ཡུལ་དེར་ཁྲི་ཀ་ཞེས་འབོད་པའི་ས་མིང་འདི་ཏུན་ཧོང་གཏེར་ཡིག་གི་ཤོག་དྲིལདུ་མཐོང་ཐུབ་པར་མ་ཟད།ཁྲི་ཀའི་ཡུལ་གྱི་མོང་ཡོག་དང་ང་ཙེའི་གཙུག་ལག་ཁང་།སྲིན་པོ་རི།ཁྲི་ཀ་མཁར་ཞེས་པའི་ས་མིང་གལ་ཆེན་འགའ་ཡང་མཐོང་རྒྱུ་ཡོད་དོ།།